Ghost of Tsushima

Ghost of Tsushima inggih punika pelaliyanan vidéo aksi-petualangan warsa 2020 sané kalimbakang olih Sucker Punch Productions lan kawedar olih Sony Interactive Entertainment. Pemain punika ngontrol Jin Sakai, samurai ring utsaha nyaga Pulo Tsushima salami invasi Mongol kapertama ring Jepang. Jin patut milih pantaraning nganutin kode prajurit mangda prasida mayuda antuk kahormatan, utawi antuk nganggén metode praktis nanging nénten kahormatim antuk nulak Mongol antuk korban sané minimal. Paplajahan puniki madaging jagat kabuka sané ageng sané prasida kajelajahin antuk mamargi antuk cokor utawi antuk nunggang jaran. Rikala ngadepin musuh, sang sané maplalian prasida milih ngamargiang konfrontasi langsung nganggén katana Jin utawi nganggen taktik siluman anggén ngamademang lawan. Mode akéh pitehan sané mamurda Ghost of Tsushima: Legend kamedalang ring Oktober 2020 miwah kasayagayang mapasahan ring Séptémber 2021.

Sucker Punch ngawitin ngelimbakang plaliyanan video sesampun ngamedalang Infamous First Light in 2014, dados studio meled nglanturang saking waralaba Infamous mangda prasida ngaryanin game sané banget ngutamayang pertempuran jarak nampek. Studio punika maprakanti sareng Japan Studio lan ngrauhin Pulo Tsushima ping kalih mangda prasida mastikayang indik plaliyanan  vidéo punika sekadi budaya lan babad sané sujati. Tim punika banget kainspirasi olih pilem samurai, utamanyané film sané kasutradarain olih Akira Kurosawa, taler serial buku komik Usagi Yojimbo. Pamandangan tur gaya seni minimalis plaliyanan vidéo kapingaruhin olih Shadow of the Colossus, miwah genah ring plaliyanan vidéo punika kakaryanin mangda dados "ipian tukang potrék sané paripurna". Sedek daratan ring game punika wangunnyané mirib sareng Pulo Tsushima, tim punika nénten madué pikayunan ngaryanin rékreasi siki-siki. Ilan Eshkeri lan Shigeru Umebayashi ngaryanin musik latar plaliyanan vidéo punika.

Ghost of Tsushima kawedar antuk PlayStation 4 ring Juli 2020, lan soroh sané kajimbarang PlayStation 4 tur PlayStation 5, submurda Director's Cut saha nampilang ékspansi Iki Island, kawedar duk Agustus 2021. Soroh Windows saking Director's Cut, kalimbakang olih Nixxes Software, sampun kawedar duk Méi 2024. Plaliyanan vidéo puniki polih penampen becik saking para kritikus, sané ngajumang pertempuran jarak namek, carita, tokoh, sasolahan, lan musik, yadiastun punika nampi makudang-kudang kritik antuk implementasinyané gameplay siluman lan struktur jagat kabuka. Punika sampun ngadol langkungan saking 13 yuta unit ring sasih Séptémber 2024. Punika kanominasiang antuk makudang-kudang panghargaan ungkur warsa, rumasuk Game Ngewarsa ring nyabran warsa The Game Awards miwah D.I.C.E. Awards. Sekuel, Ghost of Yōtei, kamedalang ring Oktober 2025. Adaptasi film madasar antuk pelaliyanan vidéo utama lan anime madasar antuk Legends taler ring panglimbakan.